Chipre (en griego: Κύπρος, Kypros; en turco: Kıbrıs) ye una isla d'o Mar Mediterranio situada 113 km a lo sud de Turquía y 120 km a l'ueste de Siria aon se clava a Republica de Chipre, un Estau internacionalment reconoixiu, pero que nomás controla os dos tercios d'o sud d'a isla. O tercio norte fue ocupau por Turquía en 1974, establindo a Republica Turca d'o Norte de Chipre. Este zaguer territorio ye reconoixido nomás por Turquía. En a isla tamién se troban os enclaus sobirans d'o Reino Uniu de Acrotiri y Dhekelia.